|  |  |
| --- | --- |
| **Tantárgy** neve: **Mozgásterápiás ismeretek NBP\_GP175G2** | **Kreditértéke: 2** |
| A tantárgy **besorolása**: kötelezően **választható** |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** |
| A **tanóra típusa**: szeminárium és **óraszáma**: 30az adott **félévben**,Az adott ismeret átadásában alkalmazandó **további** (*sajátos*) **módok, jellemzők**: tematikus prezentációk készítése, saját élményű mozgásterápiás tapasztalatok önreflexiója, hospitálás mozgásterápiás foglalkozáson |
| A **számonkérés** módja: **gyakorlati jegy**Az ismeretellenőrzésben alkalmazandó **további** (*sajátos*) **módok**: saját élményű terápiás tapasztalatról reflektív napló írása, tematikus prezentációk készítése kiscsoportban egy adott mozgásfejlesztő módszer elméleti hátteréről |
| A tantárgy **tantervi helye**: **5.** |
| Előtanulmányi feltételek:Funkcionális anatómia I. NBP\_GP102K2, Funkcionális anatómia II NBP\_GP103K2, Testnevelés, sport, életvitel és gyakorlat NBP\_GP208G3 |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: A hallgatók felkészítése a különleges bánásmódot igénylő gyermekek, tanulók komplex fejlesztésére a mozgásterápiás elvek, módszerek elsajátítása által. Elméleti és gyakorlati ismereteik bővítése a mozgásfejlődés- és fejlesztés alapelveiről. A mozgás személyiség- és viselkedésformáló, valamint tanulási képességeket támogató erejének elsajátítása az egyes terápiás módszerek elméleti hátterének ismertetésével.**A tantárgy tartalma:*** A mozgásfejlődés, mozgástanulás alapjai (anatómiai, élettani háttér)
* A motoros tanulás sajátosságai az egyes életkorokban
* A különleges bánásmódot igénylő gyermekek, tanulók motoros képességeinek ismertetése fogyatékosság-specifikus elvek mentén
* A mozgásfejlesztés alapjai, hatásai a kognitív- és pszichoszomatikus fejlődésre
* Különböző mozgásterápiák elméleti és gyakorlati bemutatása (Alapozó Terápia, SZIT, HRG, TSMT I-II, INPP, állat-asszisztált terápiák, stb.)
* Saját élményű terápiás tapasztalatok bemutatása, értelmezése
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| ***Kötelező irodalom*:*** Révész-Kiszela Kinga (2015): Különleges bánásmódot igénylők testnevelése és sportja. Líceum Kiadó, Eger. <http://tesi.uni-eger.hu/public/uploads/kulonleges-banasmodot-igenylok-testnevelese-es-sportja_56e83082ddd99.pdf>
* Blythe, S.G. (2006): Reflexek, tanulás és viselkedés. Betekintés a gyermeki elmébe.A tanulási és magatartási problémák nem-invazív megoldása. *Medicina Könyvkiadó Zrt.*, Budapest.
* Lakatos Katalin (1994): A HRG módszer általános bemutatása. *Mozgásterápia,* 3.
* Sófalvi Sándor (2001): A szenzomotoros integrációs terápiáról. Beszédjavító Intézet, Székesfehérvár.

***Ajánlott irodalom*:*** Blythe, S.G. (2009): A kiegyensúlyozott gyermek. Mozgás és tanulás a korai életévekben. *Medicina Könyvkiadó Zrt*., Budapest.
* Lakatos Katalin (2003): Az iskolaéretlenség szűrése az állapot-és mozgásvizsgáló teszttel. Az iskolaéretlenség korai tünetei és az iskolaérettségi vizsgálat. *Új Pedagógiai Szemle*, 3. 137-149.
* Marton-Dévényi Éva dr. (2005): Tapasztalataink és tanulságaink az Alapozó Terápiában. *Alapozó terápiák Alapítvány*, Budapest.
* Marton-Dévényi Éva dr., Szerdahelyi Márton, Tóth Gábor, Keresztesi Katalin dr. (2005): Alapozó Terápia tanulmány (1994-1999). *Alapozó Terápiák Alapítvány*, Budapest.
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát.
* Átfogó funkcionális anatómiai és fejlődéstani ismeretekkel rendelkezik az emberi test fő szervrendszereiről.
* Ismeri a fogyatékosságok, sérülések, akadályozottságok hátterében álló kórélettani folyamatokat.
* Tisztában van a fogyatékosságok, sérülések, akadályozottságok felismerésének, differenciálásának kritériumaival.
* Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről, fejlesztési lehetőségeiről.
1. **képességei**
* A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben.
* Egyéni felmérés alapján, a gyógypedagógiai folyamat eredményeit értékeli, beleértve a gyermek/felnőtt haladásának, a pedagógiai módszereknek és eszközöknek, valamint a saját munkájának értékelését.
* Képes saját pedagógiai tevékenysége hatását felmérni és kritikusan elemezni.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.
1. **attitűdje**
* A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.
* Tiszteletben tartja saját és mások kompetencia határait.
* Igénye van a gyógypedagógiai folyamatok folyamatos elemzésére-értékelésére, nyitott az eredmények és a körülmények figyelembe vételével a tervek és folyamatok felülvizsgálatára és módosítására.
* Elkötelezett a fogyatékos személy tanulási és terápiás szükségleteinek kielégítése és a tanuláshoz/terápiához igazodó környezet megválasztása, kialakítása iránt.
* Elkötelezett a fogyatékos személyek fejlődését segítő, pozitívumokra fókuszáló, tanulást, fejlődést támogató értékelés mellett.
1. **autonómiája és felelőssége**
* Az ambuláns gondozást, fejlesztést végző intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el.
* Tudatosan képviseli a gyógypedagógia és határtudományai/társtudományai módszertani kultúráját.
* Felelősséget vállal a fogyatékos személyekért, a gyógypedagógiai folyamatok, tevékenységek tervezése során hozott döntéseiért és gyógypedagógiai tevékenységének következményeiért.
* Felelősséget vállal a fogyatékos személy felelősségérzetének, önállóságának, autonómiájának kialakításáért.
* Munkáját team-ben végezni, szakmai műhelyekben aktívan vesz részt.
* Krízis- és válsághelyzet esetén hatékony tanácsot ad és/vagy segítséget nyújt, vagy kér.
* Felelősséget érez saját gyógypedagógusi öndefiníciójának folyamatos alakításáért, és azért a szűkebb és tágabb közösségért, ahol tevékenységét kifejti.
 |
| **Tantárgy felelőse: Révész-Kiszela Kinga, adjunktus** |
| **Tantárgy oktatásába bevont oktató:** Bata Teodóra, gyógypedagógus  |